MALTA QORTI TAL-MAĠISTRATI (MALTA) BĦALA QORTI TA' ĠUDIKATURA KRIMINALI MAĠISTRAT DR. CHARMAINE GALEA Illum 2 ta' Awwissu 2021 Kumpilazzjoni numru 477/2021 CG Il-Pulizija (Spettur Kevin Harding) (Spettur Stacy Portelli Cassola) Vs Ciscaldi camilleri (Francis Xavier) Agius (ID: 2072834M) Il-Qorti: Rat l-imputazzjonijiet miġjuba kontra Ciscaldi camilleri (Francis Xavier) Agius li ġie akkużat talli nhar il-25 ta' Lulju, 2021 u/jew fil-ġimgħat ta' qabel din id-data, ġewwa dawn il-Gżejjer, b'diversi atti magħmulin fi żminijiet differenti li jiksru l- istess disposizzjonijiet tal-Liġi, b'risoluzzjoni waħda: Akkużat talli, bil-ħsieb li jagħmel delitt, u ċioè delitt ta' serq aggravat ta' vettura u affarijiet oħra, minn ġewwa Is-Swatar, Birkirkara, ta bidu għall-eżekuzzjoni tad-delitt, liema delitt ma ġiex esegwit minħabba xi ħaġa aċċidentali u indipendenti mill-volontà tiegħu li kieku dan id-delitt ġie esegwit kien ikun ikkwalifikat bil-mezz, bin-natura tal-ħaġa misruqa u bil-valur, li jeċċedi l- elfejn tliet mija u disgħa u għoxrin Euro u sebgħa u tletin ċenteżmu (€2329.37), għad-dannu ta' George Blaut u/jew persuni jew entitajiet oħra. U aktar talli nhar il-25 ta' Lulju, 2021 u/jew fil-ġimgħat ta' qabel, ġewwa L-Għarb, ikkometta serq ta' vettura bin-numru ta' reġistrazzjoni JBC709, liema serq huwa aggravat bil-mezz, bil-ħin, bin-natura tal-ħaġa misruqa u bil-valur liema valur jeċċedi elfejn tliet mija u disgħa u għoxrin euro u sebgħa u tletin ċenteżmu (€2,329.37), għad-detriment ta' Volodymyr Pace Mascari u/jew persuni oħra. U aktar talli fl-istess dati, lok, ħin u ċirkostanzi, volontarjament ħassar, għamel ħsara, jew għarraq ħwejjeġ ħaddieħor, mobbli jew immobbli, liema ħsara ma tiskorrix il-mitejn u ħamsin Ewro (€250), għad-detriment ta' Volodymyr Pace Mascari u/jew persuni oħra. U aktar talli fl-istess dati, lok, ħin u ċirkostanzi xjentement laqa' għandu ħwejjeġ misruqa, meħuda b'qerq jew akkwistati b'reat, sew jekk dan sar f'Malta jew barra minn Malta, jew xjentement b'kull mod ieħor indaħal biex ibigħhom jew imexxihom. U aktar talli fl-istess dati, lok, ħin u ċirkostanzi, sar reċidiv a terminu tal- Artikolu 289 et sequitur tal-Kodiċi Kriminali b'sentenzi mogħtija mill-Qorti tal-Maġistrati Malta, liema sentenzi saru definittivi u ma jistgħux jiġu mibdula. Naqas milli jħares il-kundizzjonijiet imposti fuqu mill-Qorti tal-Maġistrati (Malta), Maġistrat Dr. M. Vella LL.D. fid-digriet mogħti nhar l-01 ta' Mejju, 2021 u digriet/i sussegwenti, li bih ta l-ħelsien mill-arrest taħt garanzija, u dan bi ksur tal-artikolu 579 (2) tal-Kodiċi Kriminali Kap. 9 tal-Liġijiet ta' Malta. Il-Qorti ġiet mitluba sabiex barra milli tapplika l-piena stabbilita mil-Liġi, tirrevoka l-benefiċċju tal-ħelsien mill-arrest mogħti lil Saviour Stankovic u tordna l-arrest mill- ġdid tal-istess Saviour Stankovic, u dan ai termini tal-artikolu 579 (3) tal-Kodiċi Kriminali Kap. 9 tal-Liġijiet ta' Malta. Il-Qorti ġiet mitluba li f'każ ta' ħtija barra milli tapplika l-piena skont il-liġi tordna lill-imputat iħallas l-ispejjeż li għandhom x'jaqsmu mal-ħatra tal-esperti skont l- artikolu 533 (1) tal-Kap 9 tal-Liġijiet ta' Malta. Rat id-dokumenti esebiti; Semgħet lill-Prosekuzzjoni tiddikjara illi r-raba' imputazzjoni ġiet mogħtija lill- imputat bħala alternattiva tat-tieni imputazzjoni; Rat li l-imputat ammetta għall-imputazzjonijiet miġjuba kontra tiegħu u kkonferma din l-ammissjoni anke wara li l-Qorti tatu żmien jikkonsidra l-pożizzjoni tiegħu u spjegatlu l-piena relattiva; Semgħet it-trattazzjoni dwar il-piena. Ikkunsidrat: Il-Qorti, wara li semgħet l-ammissjoni tal-imputat u rat id-dokumenti esebiti, tqis li l-imputazzjonijiet ġew sodisfaċentement ippruvati. Illi dwar il-piena l-Qorti ħadet in konsiderazzjoni l-ammissjoni bikrija tal-imputat, il-fedina penali tiegħu li minnha jirriżulta li huwa riċediv u li hija miżgħuda b'kundanni għal reati identiċi għal dawk odjerni. Il-Qorti ħadet ukoll in konsiderazzjoni l-fatt li l-imputat ikkopera mal-Pulizija u li għandu problema tal- vizzju tad-droga. Għaldaqstant il-Qorti ma tarax li għandha triq oħra ħlief dik li timponi terminu ta' priġunerija effettiva. DECIDE Għal dawn il-motivi, il-Qorti, wara li rat l-artikoli 17 (h), 41 (1) (a), 49, 50, 261 (b), (c), (f), u (g), 278 (3), 279 (b), 289, 325 (c), 579 (2) tal-Kodiċi Kriminali , tiddikjara lill-imputat Ciscaldi camilleri (Francis Xavier) Agius ħati tal-imputazzjonijiet kollha miġjuba fil-konfront tiegħu, ħlief għar-raba' imputazzjoni peress li din ingħatat bħala alternattiva għat-tieni imputazzjoni, u tikkundannah għal perjodu ta' sitta u tletin (36) xahar priġunerija. In oltre, ai termini tal-artikolu 579 (3) tal-Kodiċi Kriminali, il-Qorti qiegħda tirrevoka l-ħelsien mill-arrest tal-ħati mogħti permezz ta' digriet tal-1 ta' Mejju 2021 u tordna l-arrest mill-ġdid tiegħu filwaqt li tikkonfiska favur il-Gvern ta' Malta is- somma ta' elfejn u ħames mitt ewro (€2500). Finalment, ai termini tal-artikolu 412D tal-Kodiċi Kriminali, in vista tal-problema ta' dipendenza fuq id-droga, il-Qorti qiegħda tpoġġi lill-ħati taħt Ordni ta' Trattament għal żmien tliet (3) snin mil-lum bil-kundizzjonijiet kollha elenkati f'digriet mogħti llum stess u li jifforma parti integrali minn din is-sentenza. Dr. Charmaine Sammut Vasquez Zerafa Le Gros Deputat Reġistratur